तेक्वान्दो जकार्तातर्फ
अन्तर्राष्ट्रिय प्रतियोगिता तथा प्रशिक्षणमा भाग लिन नेपाली राष्ट्रिय तेक्वान्दो टोली इन्डोनेसियाको जर्काता गएको छ । 

पुम्से टोलीले जकार्तामा अक्टोबर २६ र २७ मा हुने हान्मादाङ पुम्से च्याम्पियनसिपमा प्रतिस्पर्धा गर्नेछन् ।
काठमाडौँ — अन्तर्राष्ट्रिय प्रतियोगिता तथा प्रशिक्षणमा भाग लिन नेपाली राष्ट्रिय तेक्वान्दो टोली इन्डोनेसियाको जर्काता गएको छ । पुम्से टोलीले जकार्तामा अक्टोबर २६ र २७ मा हुने हान्मादाङ पुम्से च्याम्पियनसिपमा प्रतिस्पर्धा गर्नेछन् । अस्मिन राउत, स्वस्तिका तामाङ, निशा दर्नाल, सन्जिता तिमल्सिना, कृष्णबहादुर तामाङ, सुशिला राई, आयशा शाक्य, प्रशंसा क्षेत्री, सिना लिम्बु मादेन, पार्वती गुरुङ, नीता गुरुङ, कमल श्रेष्ठ, जितबहादुर बोटे, प्रेमबहादुर लिम्बु, शिशिर श्रेष्ठ, सन्जिवकुमार ओझा, रेजिन रिमाल र दीपेन्द्र गुरुङमा प्रतिस्पर्धा गर्नेछन् । सोही टोलीले नोभेम्बर १ सम्म इन्डोनेसियाको राष्ट्रिय टिमसँग प्रशिक्षण गर्ने कार्यक्रम छ । पुम्से टोली त्यहाँबाट तालिमका लागि मलेसिया जानेछ । तालिम नोभेम्बर २ देखि २१ सम्म हुनेछ । पुम्से प्रशिक्षकमा नोर्बु लामा र हीराबहादुर थापा छन् । पुम्सेसहित ग्योरोगी टोलीले नोभेम्बर ७ देखि ९ सम्म चीनको सिहानमा नोभेम्बर ७ देखि ९ सम्म हुने चाइना ओपन तेक्वान्दो च्याम्पियनसिपमा खेल्नेछ ।